เรื่องร้องเรียน (ร้องเรียน) วันที่ 2023-10-03 02:24:36 — แขวงจอมทอง เขตจอมทอง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040180 

ขอความอนุเคราะห์จัดสรรเจ้าหน้าที่เข้ามาฉีดพ่นยุงลาย บริเวณ ซอย กำนันแม้น20 แขวงบางขุนเทียน เขตจอมทอง กรุงเทพมหานคร เนื่องจากผู้ร้องแจ้งว่าภายในซอยดังกล่าวนั้น จากเดิมบริเวณด้านหลังมีสภาพเป็นท้องร่องสวน มีเนื้อที่ประมาณ 2-3 ไร่ เป็นแหล่งชุกชุมของยุงลาย เกรงว่าอาจเกิดการแพร่ระบาดของโรคไข้เลือดออก แต่เมื่อประมาณ 1 สัปดาห์ที่ผ่านมา พบว่ามีการไถ่ดินกลบพื้นที่แล้ว ซึ่งก่อนหน้านี้ประมาณช่วง 1-2 เดือนที่ผ่านมา ผู้ร้องทำการเผากาบมะพร้าว พร้อมทั้งใช้ยากันยุง เพื่อให้เกิดควันไฟไล่ยุง จากนั้นพบว่ามีเจ้าหน้าที่ของทางสำนักงานเขตจอมทองลงพื้นที่ตรวจสอบ โดยเจ้าหน้าที่ฯ สั่งห้ามไม่ให้ผู้ร้องทำการเผากาบมะพร้าว พร้อมทั้งมอบน้ำยาหยดและทรายอะเบท เพื่อกำจัดยุงลาย เบื้องต้นผู้ร้องได้มีการแจ้งให้เจ้าหน้าที่ฯ ทำการฉีดพ่นยุงลายแล้ว แต่เจ้าหน้าที่แจ้งว่า ให้มีผู้ป่วยโรคไข้เลือดออกก่อน จึงสามารถทำการฉีดพ่นยุงลายได้ ปัจจุบันพบว่าในพื้นที่ฯ มีประชาชนมีอาการป่วยคล้ายเป็นโรคไข้เลือดออก เกรงว่าอาจเกิดการแพร่ระบาดของโรคไข้เลือดออก และอาจจะมีประชาชนติดไข้เลือดออกเพิ่มมากขึ้น อีกทั้งผู้ร้องแจ้งว่าในพื้นที่ฯจะมีเด็กอาศัยอยู่ด้วย ส่งผลให้ได้รับความเดือดร้อนเป็นอย่างมาก ประสบปัญหามาเป็นระยะเวลานานแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้ามาฉีดพ่นยุงลายในพื้นที่โดยเร่งด่วน และเห็นว่าควรจะมีการป้องกันก่อนที่จะนำชีวิตของประชาชนไปเสี่ยง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata